ອົງການເນໂຕ້ ເສັດສິ້ນ ພາລະກິດ ການຕໍ່ຕ້ານ ໂຈນທະເລ ໃນມະຫາສະໝຸດ ອິນເດຍ
ໃນລະຫວ່າງທີ່ໂຈນທະ​ເລ ໂຈມຕີເຮືອຫຼາຍທີ່ສຸດ ຢູ່ນອກ​ແຄມ​ຝັ່ງ​ແຫຼມ Horn ​ໃນ​ອາຟຣິການັ້ນ ໄດ້ສົ່ງຜົນກະທົບ ຕໍ່ເສດຖະກິດເຖິງ 7 ຕື້ໂດລາ.
ອົງການ NATO ໄດ້ຍຸຕິ ການປະຕິບັດການປ້ອງກັນທາງມະຫາສະໝຸດ ຫຼື Ocean Shield ຫຼັງຈາກການໂຈມຕີ ຂອງພວກໂຈນທະເລ ໂຊມາເລຍ ໄດ້ຫລຸດລົງ ຢ່າງ ຫຼວງຫຼາຍ ກອງທັບອາກາດ ຂອງຣາຊະອານາຈັກ Denmark ເປັນຜູ້ປະຕິບັດພາລະກິດບິນ ກວດກາ ມະຫາສະໝຸດອິນເດຍ ເປັນຄັ້ງສຸດທ້າຍ ໃຫ້ແກ່ອົງການເນໂຕ້ ການດຳເນີນການຂອງເນໂຕ້ ເປັນສ່ວນໜຶ່ງ ໃນການປະສານງານຂອງ ນາໆຊາດ ທີ່ປະກອບດ້ວຍສະຫະພາບຢູໂຣບ ສະຫະລັດ ແລະປະເທດ ເອກກະລາດອື່ນໆ ໃນການຕອບໂຕ້ ຕໍ່ໄພຂົ່ມຂູ່ຂອງໂຈນທະເລ ທີ່ໄດ້ຮັບຜົນສຳເລັດເປັນຢ່າງສູງ ໃນລະຫວ່າງ ທີ່ມີການໂຈມຕີເຮືອໂດຍພວກໂຈນທະເລ ເກີດຂຶ້ນຫຼາຍທີ່ສຸດ ຢູ່ນອກ ແຄມຝັ່ງຂອງແຫຼມ Horn ໃນອາຟຣິການັ້ນ ຊຶ່ງໄດ້ສົ່ງຜົນກະທົບຕໍ່ເສດຖະກິດເຖິງ 7 ຕື້ໂດລາ ຊຶ່ງມີຜູ້ຖືກຈັບເປັນໂຕປະກັນ ຫຼາຍກວ່າ 1000 ຄົນ ນັບຕັ້ງແຕ່ປີ 2012 ເປັນຕົ້ນມາ ບໍ່ມີເຫດການໂຈມຕີເຮືອ ໂດຍພວກໂຈນທະເລທີ່ປະສົບຜົນສຳເລັດເລີຍ ຊຶ່ງໄດ້ຫລຸດລົງ ຈາກຫຼາຍກວ່າ 30 ລຳ ໃນເວລາທີ່ເກີດເຫດສູງສຸດ ໃນລະຫວ່າງປີ 2010 ຫາ 2011 ເຮືອບິນຂອງອົງການເນໂຕ້ ໄດ້ບິນອອກຈາກ ປະເທດ Seychelles ທີ່ເປັນເກາະ ຢູ່ໃນເຂດ ອາຟຣິກາຕາເວັນອອກ ພັນເອກ Simon Dine ຜູ້ບັນຊາການ ໜ່ວຍຍາມຝັ່ງຂອງ Seychelles ໄດ້ກ່າວວ່າ ຜູ້ບັນຊາການຂອງກຳລັງ ຈາກກອງທັບອາກາດເດັນມາກ ທີ່ໄດ້ປະຕິບັດການ ພາລະ ກິດ ຄັ້ງສຸດທ້າຍ ໄດ້ເນັ້ນຢ້ຳວ່າ ອົງການເນໂຕ້ ສາມາດເລີ່ມຄືນໃໝ່ ພາລະກິດຕໍ່ຕ້ານ ໂຈນທະເລ ໃນເວລາໃດກໍໄດ້ ບໍ່ວ່າ ຈະຢູ່ໃນເຂດນ້ຳຂອງໂຊມາເລຍ ຫຼື ມະຫາສະໝຸດ ແອັດແລນຕິກ ອົງການເນໂຕ້ ບັດນີ້ ແມ່ນຫັນປ່ຽນຊັບພະຍາກອນທັງຫຼາຍ ເພື່ອຢັບຢັ້ງ ຣັດເຊຍ ຢູ່ໃນ ທະເລດຳ ແລະການລັກລອບຂົນສົ່ງຜູ້ຄົນຢູ່ທະເລ Mediterranean